تېرو ۲۴ ساعتونو کې د سرې میاشتې د فعالیتونو خبرونه: کابل: له ۱۵۰ اړمنو او بې سرپرسته کورنیو سره د ۱۰.۱۲۵ ټنه خوراکی توکو مرسته ترسره شوه، چې هرې کورنۍ ته ۶۷.۵ کیلو خوراکی توکی ورکړل شول. جوزجان/ فاریاب/ سرپل: پر ۵۰۱ اړمنو او بېوزلو کورنیو ۴ ټنه خُرما ووېشل شوه، چې هرې کورنۍ ته ۸ کیلو خُرما ورکړل شوه. فراه: د روغتیایی کارکوونکو پر مټ په تېرو ۳۰ ورځو کې په بېلابېلو سیمو کې ۷،۴۳۴ تنه ناروغانو ته روغتیایی خدمات ترسره شوی. ارزګان: مرکز ترینکوټ کې د ورښتونو له امله له ۳۰ زیانمنو شویو کورنیو سره د ۴۰۰ وچو ډوډیو مرسته وشوه. نیمروز: مرکز زرنج کې د سیستان لېسې څه د پاسه ۳۵ تنه زده کوونکو ته د جلب او جذب په موخه نشراتی غونډه ترسره شوه.